Mərd (Aşıq Musa)
Xaliq özü Məhəmmədə
Göndərdi Quranı mərd.
Yüz on dörd əziz surəni,
Otuz cüz ayanı mərd.
Heç kimsədən bakım yoxdu,
Sığınmışam Sübhana.
Mən atanın mərd oğluyam,
Gəzirəm meydanı mərd.

Hər kimə ki mən “can” dedim,
Canı canda görmədim.
Xudada olan kərəmi
Bəninsanda  görmədim.
Atasına kəc baxanı
Bir məkanda görmədim;
Nəzər saldım sağa, sola,
Dolandım hər yanı mərd.

Qafil olam, Aşıq Musa,
Kim qalacaq dünyada;
Uca könlün alçaq saxla,
Havalanma ziyada.
Cəhənnəmin maliklərin
Gündə yüz yol sal yada.
Bağışlanar günahların,
Gəl eylə tabanı mərd.

Divanilər